
Introducció 


Les Comissions Obreres tenen més de 20 
anys d'història. 

Tres factors determinen ja:: seva aparició: el 
caràcter antiobrer del Sindicat Vertical: el buit 
sindical produit per la progressiva desaparició 
dels Sindicats obrers històrics, consequència, 
entre altres causes, de la repressió, i la cons- 
ciència sentida pels treballadors i expressada en 
multitud de lluites, grans i petites —malgrat les 
dificultats d'aquells anys—, que era necessari 
alliberar-se de la brutal explotació a què esta- 
ven sotmesos i reorganitzar el moviment obrer 
sindical per fer més eficaç aquesta lluita i l'opo- 
sició als sindicats oficials i a la Dictadura. El 
mateix desenvolupament econòmic i els proble- 
mes que se'n derivaven impulsaren l'aparició de 
Comissions Obreres. 

Comissions Obreres no han partit de zero. 
Són el fruit de l'acumulació d'experiències vives 
protagonitzada per la nostra classe obrera. Re- 
cullen la tradició de la seva combativitat, solida- 
ritat i sentit de classe, i busquen superar les se- 
ves passades divisions. 

Sorgides de la mateixa entranya de la clas- 
se obrera i necessitades de donar solució a pro- 
blemes concrets, tant reivindicatius com d'acció 


i organització, han sabut utilitzar totes les possi- 
bilitats per desenrotllar les mobilitzacions dels 
treballadors, reforçant en aquests, a través de 
l'acció, llur consciència de classe i llur sentit 
unitari, i superant els formidables obstacles que 
la repressió ha aixecat contra elles. 

Les Comissions Obreres han estat el factor 
decisiu per redreçar els treballadors i posar-los 
en condicions per mostrar llur pes i llur talla en 
la vida social i política, reconstituint, dia rera 
dia, vaga rera vaga, allò que amb la repressió la 
Dictadura havia aniquilat. 

La seva organització ha reflectit el marc en 
què, en cada etapa, han hagut de desenvolupar 
la seva acció. Si els primers anys tenien caràc- 
ter espontani, més tard creen estructures esta- 
bles, des de l'empresa a nivell de l'Estat. Sense 
perdre el seu contingut de moviment sindical, 
l'etapa actual suposa un fort avanç en la seva 
organització. : 

La seva pràctica sindical ha imposat, de fet, 
drets negats per la Dictadura, com el de reunió 
—assemblea—, el d'expressió i el de vaga. Són 
obertes a tots els treballadors i, en superar la di- 
visió entre afiliats i no afiliats, per a la participa- 
ció en la vida sindical, creen millors condicions 
per a la unitat. 

Comissions Obreres han impulsat i conti- 
nuaran impulsant la màxima unitat entre els tre- 
balladors, afavorint la creació d'òrgans repre- 
sentatius de tots ells, tant en l'empresa com a 

6 nivells superiors, en la perspectiva d'un Congrés 


Sindical Constituent, com i també aprofundint 
la unitat d'acció amb les altres organitzacions 
sindicals, orientant-ho tot cap a l'objectiu de la 
unitat sindical. 

Des del seu origen, Comissions Obreres 
han tingut clara consciència que el sindicalisme 
de classe ha de lluitar per resoldre els proble- 
mes concrets dels treballadors, sense oblidar 
que de la naturalesa explotadora del capitalisme 
se'n deriva que aquests problemes no tenen 
una solució definitiva, ja que el mateix sistema 
fa que es reprodueixin periòdicament. L'atur, la 
subocupació, la inflació, les crisis econòmiques, 
són aspectes que el capitalisme porta a la seva 
medulla. Per això l'orientació de classe de Co- 
missions Obreres s'expressa en la seva decisió 
de contribuir a la supressió d'aquest sistema i a 
la construcció del socialisme. 

Eliminar l'explotació de l'home per l'home, 
construir el socialisme, és una tasca a la qual 
han de contribuir els treballadors i les organitza- 
cions sindicals i polítiques interessades en 
aquest objectiu. 

Per a Comissions Obreres, la forma de fer 
superable la pluralitat sindical i, al mateix 
temps, permetre aquesta orientació socialista 
és practicar un sindicalisme sòcio-polític. Ac- 
tuar no sols al camp reivindicatiu i laboral, sinó 
també a l'àrea social on es manifesta la situació 
de discriminació i d'opressió que pateixen els 
treballadors —vivenda, ensenyament, sanitat, 
etc.— i, a més, en el marc polític en què aquella 


recolza —restricció de llibertats, mesures dels 
governs capitalistes, etc. 

De l'origen i dels principis que marquen els 
objectius a més llarg abast de la Confederació 
Sindical de Comissions Obreres es desprenen 
les grans línies d'un programa a curt termini, 
que, després de permetre defensar eficaçment 
els interessos immediats dels :reballadors i con- 
quistar la llibertat sindical i les llibertats demo- 
cràtiques, nacionals i regionals, se situi en el 
quadre d'un altre a més llarg termini que con- 
dueixi al socialisme en llibertat, sobre la base 
d'una planificació democràtica i de la màxima 
autogestió. 


Avantprojecte de programa 


1. 0—dReivindicacions sòcio-polítiques 
generals 


a) Llibertat sindical, llibertats democràti- 
ques, nacionals i regionals. Dret d'associació, 
reunió, manifestació i lliure expressió. Dret de 
vaga. Llibertat de sindicació per als treballadors, 
inclosos els funcionaris, sense cap exclusió. 

b) Amnistia laboral, readmissió de tots 
els acomiadats i represaliats per motius sòcio- 
econòmics. Amnistia per a tots els presos i exi- 
liats polítics sense excepció. 

c) Reconeixement legal dels drets sindi- 
cals a l'empresa, fins i tot durant la jornada de 
treball: 


e Reunió, Assemblea i locals per a tota l'activi- 
tat sindical. 

e Propaganda. 

e Afiliació i cotització. 

d) Garanties als representants o organis- 
mes elegits pels treballadors, en les empreses i 
en els seus sindicats, que disposaran de temps 
retribuit per a l'activitat i la formació sindicals. 

e) Dissolució de l'aparell del Movimiento, 
inclòs el Sindicat Vertical. 


e Devolució del patrimoni sindical a la propie- 
tat i l'ús dels treballadors i de les seves orga- 
nitzacions sindicals. 


e Derogació de la legislació actual i noves for- 
mes sobre contractació cotlectiva. 


2. —vdReivindicacions salarials 


a) 0Salari mínim interprofessional garantit, 
establert amb la participació dels representants 
sindicals dels treballadors, amb escala mòbil re- 
visable automàticament quan el cost de la vida 
pugi en més de tres punts, de manera que 
aquesta millori constantment. Intervenció dels 
treballadors en la fixació i el control de l'Índex 
del Cost de la Vida. 

b) Tendència que la part variable del sala- 
ri Sigui mínima, per incorporació als ingressos 
fixos, mentre que primes, plusos i incentius de 
tot tipus s'incloguin en el Salari a tots els efec- 
tes (jubilació, malaltia, regulació de plantilla, 
etc.). Tendència a aconseguir el 100 per 100 
del salari real en cas de malaltia, invalidesa, ju- 
bilació, atur O accident. Exempció dels impostos 
directes sobre els salaris inferiors a un mínim 
anual. Pagament, com a mínim, del 50 per 100 
del salari real per part de l'Estat als joves durant 
el servei militar, i del 10O per 100 en cas que 
tinguin família a càrrec seu, respectant-los el 
lloc de treball. Eliminació de l'IRTP i aplicació 


de l'impost general sobre la renda de les perso- 
nes físiques. 


3. dJornada laboral i condicions de 
treball 


a) —0vQuaranta hores de treball la setmana, 
amb dos dies seguits de descans, trenta-cinc 
hores per als treballs nocturns, tòxics, penosos, 
subterranis o perillosos, amb tendència a 
eliminar-los. Jornada continuada i reduida a 
l'estiu. Reducció progressiva de la jornada. 

b) Garantia, a través d'una caixa de com- 
pensació, d'un mes de vacances pagades l'any, 
vacances pre-natals i postnatals per a la dona 
treballadora de quatre mesos en total, creació 
de guarderies en les empreses i concessió de 
permís retribuit per a la lactància. 

Inclusió, dins de la jornada laboral, de la 
formació professional i amb centres i retribució 
a càrrec de l'empresa i controlats pels treballa- 
dors. Permisos retribuits per als treballadors 
que s'examinin i horari flexible per als que estu- 
diin. 

c) Període de prova de quinze dies, a par- 
tir del qual el treballador es considerarà fixo en la 
plantilla. Eliminació del prestamisme laboral i 


del sistema de contracta per a treballs perma- . 


nents. 

d) Jubilació als seixanta anys per als ho- 
mes i als cinquanta-cinc per a les dones i treba- 
lladors en general que prestin treballs penosos 

o perillosos. Actualització i revisió periòdica de 
les pensions. 

e) Defensa del lloc de treball o dret al tre- 
ball: en cas de crisi, reducció de la jornada de 
treball percebent el 100 per 100 del salari: en 
Cas d'atur tecnològic per reconversió, l'empresa 
es comprometrà a la readaptació professional 
dels afectats sense que en cap cas puguin dis- 
minuir els ingressos dels treballadors. Control 
de l'admissió perquè els llocs de treball s'ocupin 
de forma indiscriminada. 

A Concessió de beques als treballadors i 
especialment als joves que estudien mentre no 
existeixi ensenyança gratuita. Creació de gim- 
nasos i polisportius en les empreses a disposi- 
ció dels treballadors. 

g) Supressio dels treballs penosos i peri- 
llosos, sobre la base d'installacions i mitjans 
tècnics adequats. 

h) Reducció de les diferències salarials. 
Respecte a les categories professionals raciona- 
litzant el seu nombre. 

i) —Equiparació en drets laborals, salarials i 
sindicals i serveis assistencials i socials per part 
dels treballadors del camp, la mar i els serveis. 

j) Completa igualtat dels joves respecte 
als altres treballadors en el que es refereix àl sa- 
lari, la categoria professional, el lloc de treball i 
la formació professional. A treball igual salari 
igual. 

R) —Respecte a la dona, a treball igual sala- 
ri igual. Igualtat de possibilitats en l'accés a tota 


mena de treballs i categories laborals. Supres- 
sió legal i pràctica de qualsevol discriminació 
per raó de sexe. Tendència a suprimir el treball a 
domicili, que s'aprofita de la dona com a mà 
d'obra barata i proporciona un estalvi substan- 
cial als patrons, ja que no necessiten installa- 
cions ni serveis complementaris, i deixa la dona 
desemparada laboralment, i sense poder exercir 
els seus drets per causa de l'aillament. 

Mentre no se suprimeixi aquest treball a 
domicili, s'inclourà a la Seguretat Social. Regu- 
lació del treball de la dona com a assalariada 
del servei domèstic. Mentre aquest no desapa- 
regui, haurà de comptar amb els mateixos drets 
socials que la resta dels treballadors. 

Creació de Centres de Formació Professio- 
nal, no discriminatoris, que possibilitin la incor- 
poració de la dona al treball, qualsevol que sigui 
la seva situació actual. 

Supressió de les lleis que, fins i tot sota 
l'aspecte de protecció a la dona, no signifiquen 
més que la seva marginació del treball amb 
ocasió del matrimoni i de la maternitat. En re- 
sum: equiparació total i en tots els sentits de la 
dona a l'home. 


4. vdReivindicacions sobre control 
i participació 


Control dels treballadors sobre l'organitza- 
ció i els ritmes del treball. Disminució dels rit- 
mes o intensitat del treball per evitar la seva re- 

percussió negativa en la part psíquica i la part 
física del treballador. Desaparició de l'increment 
en els ritmes de treball com a contrapartida de 
l'augment salarial. Desaparició del preu fet. Par- 
ticipació en el control de l'acumulació de capital 
i de la inversió en les empreses, com i també 


dels resultats, començant per les empreses es- 
tatals. 


5. —dEquipament i reivindicacions 
socials amb participació 
democràtica en la seva gestió 


Vivendes dignes amb lloguers no superiors 
al 10 per 100 del salari. Equipaments i serveis 
en els barris i zones rurals (amb dotació de bi- 
blioteques i museus), zones verdes, transports 
adequats, cómodes i barats, mercats munici- 
pals, cooperatives de consum per als treballa- 
dors, enllumenat i clavegueres, asfaltat, etc. Lo- 
cals per a les associacions de veins, com i tam- 
bé per als grups artístico-culturals, recreatius i 
esportius. installació de guarderies en totes les 
empreses i barriades, creació de serveis collec- 
tius, per a aquell qui ho desitgi, de les tasques 
domèstiques (sobre la base de muntar, a més a 
més de guarderies, serveis de rentar la roba, 
menjadors, etc.). 


6. Seguretat Social i política 
sanitària 


a) 0Unificar i desenvolupar l'acció sanitària 
en una triple direcció: preventiva, assistencial i 
rehabilitadora. Adopció de mesures rigoroses 
contra la contaminació del medi ambient i l'a- 
dulteració dels aliments. 

Progressiva socialització de tota la Sanitat. 

b) Creació d'un Servei Central de Segure- 
tat que unifiqui els criteris generals de la política 
sanitària. 

c) Pas de la Seguretat Social directament 
a l'Estat, i el seu finançament a càrrec del Pres- 
supost General. 


e Descentralització territorial en l'administració 
dels fons. 

e Control de fons i recursos de la S.S. per part 
dels treballadors de la Sanitat i dels usuaris. 

e Ciutats Sanitàries amb tots els serveis a cada 
zona, amb unitats hospitalàries a cada poble, 
barri o demarcació, amb participació en la 
seva gestió dels professionals de la Medicina 
i de la resta del personal de la Sanitat i dels 
usuaris. 

e Inclusió de tots els treballadors de la indús- 
tria, l'agricultura, els serveis, la funció pública 
i autònoms en la Seguretat Social, sigui qui- 
na sigui la seva situació laboral: en atur, aco- 
miadats, etc. 

e Lliure elecció de metge per part de l'usuari. 

e Nacionalització de la indústria farmacèutica, 
que passaria a ser finançada i gestionada per 
la Seguretat Social, com a únic mitjà d'orde- 
nar aquest sector i d'acabar amb la situació 
actual d'aprofitament de la Medicina com un 
negoci altament lucratiu. 


7. dEnsenyança i formació permanent 


Obligatorietat i gratuitat de l'ensenyament 
fins als 16 anys. Gratuitat de l'ensenyament a 
tots els nivells. Reconeixement jurídico-laboral 
de l'activitat docent i constitució d'un cos únic 
d'ensenyants. Autonomia dels centres d'ense- 
nyança davant els poders públics. Donar facili- 
tats als qui treballen i estudien. 


8. Objectius econòmics 


a) Distribució equitativa de la riquesa: 
fort impost progressiu sobre les rendes i sobre 
les grans herències: tendència a la supressió 
dels impostos indirectes —menys els de luxe— i 
increment dels impostos directes. 

b) Pla de socialització o municipalització 
del sòl edificable, amb una indemnització justa, 
per tal d'evitar l'especulació i per a l'edificació 
de vivendes dignes per als treballadors per part 
de l'Estat. Intervenció dels Sindicats en la plani- 
ficació urbana. 


c) —Regionalització de les decisions en ma- 
tèjia d'ordenació territorial, amb atenció espe- 
cial a la conservació de la Natura i el medi am- 
bient. 

d) Pla d'urgència d'inversions preferen- 
cials a fi d'iniciar la correcció dels grans dese- 
quilibris regionals existents en l'actualitat. 


9. Mesures sòcio-econòmiques 
en perspectiva 


Les reivindicacions i mesures sòcio- 
econòmiques se situarien en la perspectiva d'un 
conjunt de decisions posteriors que compren- 
drien: 


1. La nacionalització o socialització de les 
principals fonts d'energia i de les indústries ex- 
tractives bàsiques importants. 

2. La realització d'una Reforma agrària 
que comprengui: l'expropiació de latifundis i fin- 
ques mal cultivades: la concentració de petites 
unitats no rendables en unitats òptimes de pro- 
ducció: l'accés a la terra, per a la seva explota- 
ció, dels camperols pobres i dels obrers agríco- 
les, perquè lliurement decideixin sobre les for- 
mes de treball, que podrien ser individuals, coo- 
peratives o collectives. Ajuda tècnica i crèdits 
per part de l'Estat i preus remuneradors per als 
productes del camp. 

10. Objectius irrenunciables 


Són objectius d'aquesta Confederació, en la 
perspectiva de suprimir l'explotació de l'home 
per l'home i del socialisme en llibertat: 


1. 0Nacionalització o socialització de la 
gran banca i del crèdit, reducció dels tipus d'in- 
terès, orientació dels crèdits d'acord amb la pla- 
nificació democràtica i els interessos nacionals. 
Nacionalització de les companyies d'asseguran- 
ces i Control rigorós de les empreses multina- 
cionals. Racionalització i control democràtic 
dels circuits comercials, eliminant i disminuint 
els beneficis abusius, pagant preus remunera- 
dors als petits productors i facilitant als consu- 
midors preus estables i justos. A tal fi, intensifi- 
car i desenvolupar les cooperatives de produc- 
ció, de distribució i de consum. 

2. Socialització o nacionalització dels 
principals monopolis, desenvolupament de l'ex- 
tracció i la transformació de primeres matèries, 
protecció i crèdits a les petites i mitjanes em- 
preses. 


Avantprojecte d'Estatuts de la 
Confederació Sindical 
de Comissions Obreres 


Definició de principis 


La Confederació Sindical de Comissions 
Obreres és un Sindicat de nou tipus, que recull 
les característiques que el moviment organitzat 
de Comissions Obreres ha anat desenvolupant 
al llarg d'aquests anys, com a expressió de la 
lluita dels treballadors contra el capital i el rè- 
gim dictatorial que ha dominat el país durant 40 
anys. 

Els principis fonamentals que inspiren el 
seu funcionament són: 


Reivindicatiu i de classe. —yv—ODefensa les 
reivindicacions immediates dels trebaltadors i hi 
poden participar tots els treballadors manuals i 
intellectuals. S'orienta cap a la supressió de la 
societat capitalista i la construcció d'una socie- 
tat socialista en la llibertat, sobre la base de 
l'autogestió. 


Unitari. Dintre seu poden coexistir dife- 
rents concepcions polítiques, ideològiques i reli- 
gioses. Manté com a objectiu irrenunciable la 

recerca de la unitat sindical, lliurement decidida 
pels treballadors. 


Democràtic. Manté com a pressupòsit 
fonamental el respecte i la garantia de la demo- 
cràcia interna, basada en la pràctica assembleà- 
ria, a més de respectar, defensar i aprofundir la 
democràcia en el funcionament de les institu- 
cions polítiques, en la societat i en l'Estat. 


Independent. —De l'Estat, dels partits po- 
lítics i de qualsevol grup o organitzaciò. 


Sòcio-polític. —A més de reivindicar la mi- 
llora de les condicions de vida i de treball de 
tots els treballadors, assumeix la defensa de tot 
allò que els afecta com a classe en la perspecti- 
va de la supressió de tota opressió nacional i de 
l'explotació de l'home per l'home. 


Objectius i camps d'acció 


Són objectius essencials de la Confederació 
Sindical de CC. OO. lluitar per: 


a) La defensa dels interessos sòcio- 
econòmics, professionals i morals de tots els 
treballadors i la millora constant de les seves 
condicions de treball i de vida. 

b) La conquesta dels drets i llibertats sin- 
dicals, polítics i nacionals, i la lluita constant 
contra tot intent de marginar o excloure els tre- 


balladors de la participació democràtica en la 
vida del país, i la consecució d'una societat so- 
cialista. 

c) L'accés a la cultura i a l'ensenyament, 
a tots els nivells, i la promoció i defensa d'un 
autèntic patrimoni cultural dels treballadors i 
dels pobles de l'Estat espanyol. 


d) La conquesta d'una igualtat real per a 
la dona, la promoció i la defensa dels seus drets 
especifics, contra tota opressió o discriminació 
en raó del sexe. 


e) La defensa dels drets específics del 
jove treballador. 


La intervenció sobre els Òrgans on es 
prenen les decisions que afecten el conjunt de 
la societat i especialment els treballadors i les 
seves famílies. 

g) La protecció de la salut i de ta integri- 
tat física dels treballadors i l'eficaç assistència a 
ells i a les seves famílies en cas d'invalidesa, ac- 
cident, malaltia, atur parcial o total, vellesa, fins 
a assolir un sistema complet de Seguretat So- 
cial que elimini la discriminació dels treballa- 
dors del camp i altres sectors i que abraci tots 
els ciutadans. 

h) La plena ocupació, que elimini l'emi- 
gració forçada, el desenvolupament de l'econo- 
mia, la justa distribució de la renda, el progrés 
tècnic i científic, el progrés social, i contra el 
desequilibri regional en totes les seves manifes- 
tacions. 

i) La plena afirmació del paper fonamen- 


-tal i insubstituible que el Sindicat dels treballa- 


dors té en la construcció i el desenvolupament 
d'una societat democràtica. ' 

j) La solidaritat internacional dels treba- 
lladors, com és tradició en ia història del nostre 
moviment sindical. 

Per a la Confederació Sindical de CC. OO. 
constitueix una preocupació de primer ordre en 
l'acció sindical la conquesta i l'extensió dels 
drets sindicals en l'empresa i en tots els àmbits. 


De la unitat obrera 


Per a la Confederació Sindical de CC. OO., 
juntament amb ia llibertat, ia unitat és el bé més 
gran de la classe treballadora. Cap treballador 
no ha d'eludir la part que li correspon en la lluita 
de la seva ciasse, per les conquestes immedia- 
tes i fins al seu total alliberament, ja que tots els 
treballadors es beneficien de l'acció sindical. 

La Confederació Sindical de CC. OO. consi- 
dera com a objectiu fonamental la consecució 
de ia unitat sindical orgànica dintre. de l'Estat 
espanyol mitjançant la creació, al més aviat 
possible, d'una Confederació Unitària que sigui 
l'expressió voluntària i lliure dels treballadors i 
que unifiqui totes les forces sindicals, respec- 
tant les distintes experiències i concepcions 
existents. A aquesta Confederació podran 
adherir-s'hi lliurement tots els treballadors del 
nostre país. 


La unitat sindical és un factor determinant, 
no solament del reforçament del sindicat i del 
seu poder de negociació, sinó també de l'eficà- 
cia per aconseguir l'emancipació dels treballa- 
dors. Per això, la Confederació Sindical de 
CC. OO. es proposa consolidar i estendre la con- 
vergència i les iniciatives unitàries ja realitzades 
amb altres Centrals de treballadors i el seu ulte- 
rior desenvolupament en el camí cap a la unitat 
sindical en la llibertat. 

En aquest sentit es compromet a: 


e Promoure tota iniciativa que s'encamini a 
afavorir la unitat d'acció. 

e Promoure i generalitzar la construcció de for- 
mes unitàries de representació dels treballa- 
dors, a partir de les assemblees i dels orga- 
nismes que els mateixos treballadors elegei- 
xin democràticament. 

e La C. S. de CC. OO. proposa als treballadors i 
a les altres Centrals sindicals la realització, 
dins de la llibertat, d'un Congrés Sindicat de 
Treballadors, constituent i lliure, en la demo- 
cràcia, que reculli l'aspiració unitària de la 
classe obrera i de les seves organitzacions 
sindicals. 


Sobre la independència de la Confede- 
ració 


La independència de la Confederació Sindi- 
cal de CC. OO. s'expressa i es garanteix, fona- 

mentalment, per mitjà del més ampli exercici de 
la democràcia i de la participació dels treballa- 
dors en la vida interna del Sindicat: en l'elabora- 
ció —amb absoluta independència— de la seva 
línia sòcio-política: en el respecte a les condi- 
cions que expressen els interessos particulars i 
generals dels treballadors: amb el desenvolupa- 
ment de la formació dels seus quadres sindicals 
i amb el finançament de l'organització sindical 
per part dels treballadors. 

Les Assemblees de treballadors i el respec- 
te a les seves decisions preses per majoria són 
l'ànima d'aquesta independència: la decisió de 
la majoria és vinculant per als seus membres. 

La Confederació Sindical de CC. OO. consi- 
dera que la seva independència no significa la 
negació del paper insubstituible dels partits po- 
lítics en la seva esfera pròpia. 

Per tot això la Confederació Sindical de 
CC. OO. ha d'assumir les seves responsabilitats i 
tracar la seva línia d'acció amb independència 
de l'Estat, dels partits polítics, dels poders eco- 
nòmics o de qualsevol altre interès al marge 
dels seus fins. Refusa, per tant, qualsevol con- 
cepció del sindicat com a corretja de transmis- 
sió dels partits. 


De la seva concepció democràtica 


Declarem com a principi fonamental de ia 
C. S. de CC. OO. la igualtat de drets materials i 
sindicals, basada en ja solidaritat de classe en- 


tre els treballadors de la indústria, de la terra, de 
la mar, dels serveis, dels funcionaris de l'admi- 
nistració o de qualsevol altra categoria de treba- 
lladors. Rebutgem qualsevol discriminació de 
sexe, edat, raça o ideologia, i reclamem un res- 
pecte profund per a les distintes concepcions fi- 
losòfiques, polítiques i religioses de cada un 
dels treballadors. 

Entenem el funcionament democràtic del 
sindicat de la forma seguent: 


e Que tots els treballadors que acceptin els 
principis de la C. S. de CC. OO. tinguin dret a 
elegir i ser elegits. Quan un treballador sigui 
elegit i accepti ocupar càrrecs de la C. S. de 
CC. OO. d'àmbit superior al de l'empresa, 
haurà d'afiliar-se a la Confederació. 

e Que les actituds i accions adoptades repre- 
sentin i responguin a l'autèntic sentir dels 
treballadors i no exclusivament dels seus di- 
rigents o grups minoritaris. 

e A l'interior de la Confederació és previsible 
que es configurin corrents d'opinió, tant da- 
vant questions concretes com de caràcter 
més general. Tots els afiliats tenen dret a 
participar en la formació d'aquestes posi- 
cions, sempre i quan no prenguin el caràcter 
de corrents amb noms o organitzats, que po- 
sin en perill la unitat de la Confederació o 
atemptin contra els seus principis o Estatuts. 

En les Assemblees o Congressos hauran 
de ser tinguts en compte, sobre la base de 

formulacions expresses, sempre que comptin 
amb el suport, com a mínim, del 10 per 100 
dels afiliats de l'organització corresponent. 
Així mateix podran expressar-se lliurement a 
través dels canals ordinaris de les distintes 
organitzacions. 

L'afiliació a la Confederació Sindical és un 
acte voluntari dels treballadors i es realitza 
mitjançant l'adquisició del carnet i el paga- 
ment de la quota de la Confederació, a través 
d'alguna de les seves organitzacions territo- 
rials O sectorials. 

Un treballador serà donat de baixa en la Con- 
federació per la seva lliure decisió o per falta 
de pagament de tres mesos consecutius. 
Qualsevol afiliat a la Confederació té garanti- 
da la plena llibertat d'expressió, la manifesta- 
ció, fins i tot pública, d'eventuals discrepàn- 
cies sobre les decisions preses: el respecte a 
les seves opinions polítiques, conviccions 
ideològiques i religioses. 

Tots els càrrecs de direcció són electius. 
L'elecció dels òrgans dirigents ha de ser rea- 
litzada dins el període de temps establert als 
Estatuts. En tot moment els elegits podran 
ser revocats Si la majoria dels qui els han ele- 
git així ho decideixen. 

Tots els càrrecs són reelegibles. 

En les eleccions, en el cas que es presenti 
més d'una llista de candidats, s'aplicarà el 
sistema proporcional. S'ha d'intentar, en be- 
nefici de la unitat, presentar una candidatura 


única. En cas de no ser possible la candidatu- 
ra única, s'aplicarà el sistema proporcional, 
sobre la base que aquells candidats de la llis- 
ta minoritària que hagin sortit elegits en la 
candidatura majoritària es comptabilitzin ja a 
efectes del còmput final. 

e S'admetran a l'elecció les llistes de candidats 
presentades o sostingudes com a mínim pel 
10 per 100 dels afiliats a l'organització on es 
faci l'elecció. 

e Les decisions dels Congressos o de qualsevol 
altre organisme directiu seran preses, nor- 
malment, per majoria simple i són vinculants 
per a tots els membres. 


Autonomia i democràcia en les 
posicions sobre problemes polítics 


La Confederació Sindical de CC. OO. consi- 
dera que és possible mantenir una convivència 
unitària entre tots els seus inscrits, observant 
els principis democràtics del present Estatut i 
els criteris que es desprenen d'una llarga vida 
sindical unitària. 

Constitueix garantia d'unitat del nostre Sin- 
dicat la consciència que ha anat madurant en el 
mateix moviment sindical en el sentit que el 
Sindicat no pot ser, per la seva naturalesa i les 
seves funcions, una seu de conflictes ideològics 
o polítics. Això no obstant, el Sindicat no pot 
restar indiferent davant els problemes polítics, 
que interessen els treballadors com a classe, i 

per tant ha de valorar de forma autònoma i de- 
mocràtica les pròpies posicions polítiques, tot 
inspirant-se en els interessos generals dels tre- 
balladors i considerant com a objectiu prioritari 
la salvaguarda de la unitat de l'organització sin- 
dical. 

Per això, quan es tracti de questions pura- 
ment polítiques no previstes en els objectius ge- 
nerals fixats als Estatuts o a les resolucions dels 
Congressos, i sobre les quals sorgeixin diver- 
gències no immediatament superables, el Con- 
sell Confederal, o en cas d'urgència el ple del 
Secretariat, prendran una posició majoritària, i 
les posicions discrepants quedaran en llibertat 
per fer pública llur pròpia opinió sobre la questió 
en disputa. 


Sobre l'acció sindical 


Cada organització, al nivell que li corres- 
pongui, té l'exclusiva iniciativa de l'acció sindi- 
cal, responsable i cívica, que desenvoluparà 
consolidant l'experiència positiva d'una relació 
democràtica amb els treballadors en totes les 
fases de la lluita —per mitjà de les assernblees— 
i tenint en compte les orientacions fixades per la 
Confederació per vincular la seva acció sindical 
a la del conjunt dels treballadors. Consultarà 
igualment, quan sigui necessari, a les instàncies 
superiors sobre els termes essencials de les rei- 
vindicacions. 


Pel que fa a l'acció sindical concreta —i es- 
pecialment a la vaga—, són competència de 
Cada organització interessada. L'acció que inte- 
ressi més d'un ram haurà d'acordar-se entre els 
organismes interessats en el pla provincial, en 
la Unió corresponent de CC. OO.: en el pla de 
nacionalitat O regió, a la Confederació nacional 
o regional, i en el pla estatal, a les Federacions 
implicades o els organismes de màxima direcció 
de l'organització de la Confederació Sindical de 
CC. OO., és a dir, el Consell Confederal o el Se- 
cretariat. 


Estructura de la Confederació 


L'estructura de la Confederació Sindical de 
CC. OO. arrenca del lloc de treball i es basa en 
les Comissions Obreres d'empresa o centre 
d'activitat, i s'articula per rams de producció 
des del nivell local fins al de l'Estat. 

En cada localitat s'establiran Sindicats de 
CC. OO. per rams de producció que formaran 
conjuntament les Unions Sindicals de CC. OO. 
amb els delegats elegits pels diferents rams. 

Aquests mateixos criteris són vàlids per a la 
formació d'Unions Provincials, a les quals s'in- 
corporaran els delegats nomenats per rams i lo- 
calitats. 

Les nacionalitats i regions crearan un òrgan 
de representació únic en els seus àmbits res- 
pectius, que es regirà pels seus propis Estatuts i 

que tindrà la competència d'establir programes 
i Orientacions per al treball sindical en el seu 
àmbit respectiu, sempre que no contradigui els 
Estatuts de la Confederació. 


Els òrgans directius de la 
Confederació Sindical de CC. OO. són: 


El Congrés Confederal 

El Consell Confederal 

El Secretariat 

La Permanent del Secretariat o 
Secretaria Permanent 


El Congrés de la Confederació Sindical de 
CC. OO. és el màxim òrgan deliberant i decisori 
de l'estructura organitzativa a nivell de tot l'Es- 
tat. Atès que la Confederació s'articula en es- 
tructures de rams o Federacions i horitzontals o 
Unions, els delegats al Congrés Confederal se- 
ran elegits pels Congressos de l'estructura ho- 
ritzontal i pels de l'estructura de rams. 

Les proporcions en què estaran representa- 
des cada una d'aquestes dues estructures seran 
les que corresponguin a la seva força numèrica, 
segons la normativa de convocatòria del Con- 
grés. 


Sobre el Congrés Confederal 


Són tasques o atribucions del Congrés Con- 
federal les seguents: 


1. Determinar l'orientació político-sindical de 
la Confederació. 

2. Aprovar o modificar el Programa general 
de la Confederació. 

3. Decidir sobre la modificació de l'Estatut 
Confederal i sobre la liquidació de la Confe- 
deració. Aquestes decisions només seran 
vàlides quan es prenguin per una majoria 
qualificada de dos terços dels vots repre- 
sentats. 

4. vElegir el Consell Confederal. 

5. Elegir el Secretari general de la Confede- 
ració. 

El Congrés serà convocat com a mínim 
cada dos anys o quan el Consell Confederal, 
amb una majoria qualificada de dos terços, ho 
consideri oportú. En aquest cas, es tractarà d'un 
Congrés extraordinari. 


El Consell Confederal 


Es el màxim organisme deliberant i decisori 
de la Confederació entre Congrés i Congrés. Se- 
rà convocat pel Secretariat de la Confederació 
tres cops l'any com a mínim, i cada vegada que 
la majoria simple ho consideri oportú. 

Formaran part del Consell Confederal, a 
més dels elegits pel Congrés, segons el criteri 
proporcional, els membres del Secretariat, els 
Secretaris generals de les nacionalitats i regions 
i els Secretaris generals de les Federacions de 
Ram constituides. El seu nombre serà de 200. 

Són funcions del Consell Confederal: 


1. —Discutir i decidir sobre la política general 
de la Confederació entre dos Congressos. 
2. vElegir el Secretariat. 


El Secretariat 


Es l'òrgan de direcció de la Confederació i 
el que porta a la pràctica les decisions preses 
pel Congrés o pel Consell Confederals. Es reu- 
neix com a mínim un cop el mes en sessió ple- 
nària. 

El Secretariat nomena les Comissions de 
Treball i fixa la quantia de les retribucions del 
personal al servei de la Confederació. 

Dintre del Secretariat s'elegirà una Secreta- 
ria permanent com a Òrgan executiu i de direc- 
ció operativa de la Confederació, que haurà de 
respondre davant del Consell Confederal i da- 
vant del ple del Secretariat i haurà de portar a la 
pràctica les, decisions d'aquests. 

Aquest Secretariat tindrà el Secretari gene- 
ral com a representant públic i legal de la Con- 
federació. 

La seu de la Confederació es fixa a Madrid. 


La Secretaria permanent es reuneix al- 
menys un cop la setmana, convocada pel Se- 
cretari general o per una tercera part dels seus 
components: porta a la pràctica les decisions 
del Consell, del ple dei Secretariat, i assegura la 
direcció diària de l'activitat de la Confederació, 
manté un contacte permanent amb totes les Fe- 
deracions i Unions a tots els nivells. També té 
facultat per deliberar i prendre decisions sobre 
questions que necessiten una solució urgent. 

La Secretaria permanent assegura l'organit- 
zació i el funcionament de tots els serveis cen- 
trals de la Confederació i nomena el personal 
tècnic. 

Es també la responsable de les publicacions 
oficials de la Confederació, com i també de les 
preses de posició públiques que li calgui adop- 
tar amb caràcter d'urgència. 

Una funció específica de la Secretaria per- 
manent és coordinar les tasques del ple del Se- 
cretariat, de les Comissions de Treball i deis ser- 
veis tècnics de la Confederació. 

Tant el ple del Secretariat com la Secretaria 
permanent funcionaran en forma collegiada, 
sobre la base de responsabilitats individuals en 
esferes de treball específiques. 


Sobre les quotes a la Confederació 


De les quotes pagades pels afiliats a la 
Confederació, una part anirà a parar al nivell es- 

tatal, una altra a les organitzacions de les nacio- 
nalitats i regions, a les Federacions de Ram a 
tots els nivells i a les organitzacions locals. Els 
seus percentatges seran fixats respectivament 
pels òrgans directius de la Confederació, en 
aquest cas pel ple del Secretariat, després d'una 
necessària discussió i una entesa amb les orga- 
nitzacions directament interessades, i sobre la 
base del criteri de repartiment establert pel 
Consell de la Confederació. 


Comissions de control administratiu 


En cada una de les organitzacions de la 
Confederacio s'observaran les normes de con- 
trol administratiu seguents: 

a) 0Elecció per part del Congrés correspo- 
nent d'una Comissió de Control, composta per 
cinc membres, la tasca de la qual serà la de 
controlar el funcionament administratiu, l'opor- 
tunitat de les despeses i la correcta gestió eco- 
nòmica i patrimonial. 

b) 0Presentació per part de la Comissió de 
Control, als seus respectius Congressos, d'infor- 
mes relatius a la gestió per a la qual foren no- 
menats. 

c) Recopilar i supervisar anualment els 
balanços i pressupostos i elaboració d'un infor- 
me per sotmetre-ho tot al coneixement del Se- 
cretariat Confederal i per a la posterior presen- 
tació al Congrés de cara a la seva aprovació. 


Sobre la solidaritat internacional 
dels treballadors 


La nostra classe obrera s'ha caracteritzat a 
través de la seva història com una classe pro- 
fundament internacionalista. En aquesta època 
de gran concentració capitalista a escala mun- 
dial i de poderoses empreses multinacionals, la 
solidaritat entre els treballadors de tots els pai- 
sos resulta vital tant per a la consecució de 
reivindicacions immediates com per als canvis 
socials que alliberen els treballadors de l'explo- 
tació. 

La C. S. de CC. OO. assumeix la història de 
la nostra classe i decideix establir i reforçar les 
seves relacions solidàries amb tots els sindicats 
del món, i a tots els nivells, independentment de 
la seva afiliació o no afiliació a les Confedera- 
cions o Federacions mundials existents. 

Manté la decisió de no afiliar-se a cap d'a- 
questes organitzacions mundials. 

Per haver considerat, des de la seva funda- 
ció, com a molt positiva la creació de la Confe- 
deració Europea de Sindicats, que acull tots els 
sindicats d'Europa, independentment de les se- 
ves tendències, la Confederació Sindical de 
CC. OO. reafirma la decisió de gestionar el seu 
ingrés en l'esmentada Confederació, amb els 
mateixos drets i deures de les organitzacions ja 
confederades. 

Mentre no s'hagin produit els canvis po- 
lítico-socials que eliminin l'emigració forçada 

de treballadors, la Confederació Sindical de 
CC. OO. defensarà dintre i fora del país les rei- 
vindicacions específiques dels emigrants, igual- 


ment com les dels treballadors que treballen a 
Espanya. 


En aquest annex es contenen posicions de 
dos membres del Secretariat no aprovades pel 
ple. 

La incorporació d'aquest annex respon al 
desig del Secretariat que totes les opinions si- 
guin tingudes en compte a l'hora de discutir els 
Estatuts. 

Ha de quedar clar que, tret del que es refe- 
reix a la redacció d'alguns capitols, la resta dels 
temes forma part de les preocupacions i tas- 
ques que el Secretariat ha assumit, i molts 
d'ells, a més, estan tractats especialment a l'a- 
vantprojecte de Programa. Quant a la resta, el 
Secretariat opina que no són matèria d'Estatuts 
generals o que hi resulten innecessaris. 

En el cas que aquestes posicions dels dos 
companys, discutides en assemblees, s'acceptin 
en el Congrés, alguna o totes, s'inclouran als 
Estatuts. 

Respecte a l'Avantprojecte d'Estatuts, 
aquests companys proposen les modificacions 
seguents: 


Primera. Al final del capítol "Sobre la 
independència de la Confederació", proposen 
afegir: 

"A fi de reforçar la imatge unitària i inde- 
pendent que /a Confederació en tot moment ha 
de presentar, s'estableixen les incompatibilitats 


seguents: 

"Els càrrecs sindicals del Secretariat Confe- 
deral i dels òrgans de les Confederacions de na- 
cionalitats i regions són incompatibles amb: 

"a) fer de representants públics dels par- 
tits polítics. 

'bJ Tenir mandat polític de diputat o se- 
nador o altres càrrecs públics de l'Administració 
estatal a tots els nivells." 


Segona. És proposa redactar l'últim pa- 
ràgraf del capítol "De la seva concepció demo- 
cràtica" de la forma seguent: 

"Les decisions dels Congressos o de qual- 
sevol altre organisme directiu seran preses per 
majoria simple en els assumptes ordinaris. En 
les decisions de gran importància caldrà una 
majoria qualificada de dos terços. Es procedirà 
a tal votació quan ho solliciti la quarta part dels 
presents. Les decisions adoptades seran vincu- 
lants sempre que no contradiguin els Estatuts o 
els principis de la Confederació. " 


Tercera. El darrer paràgraf del capitol 
"Autonomia i democràcia en les posicions sobre 
problemes polítics", que comença amb: "Per ai- 
xò, quan..." i acaba "questió en disputa", es 
proposa que sigui substituit per: 

"Amb aquest fi, quan el Consell Confederal 
o en cas d'urgència el ple del Secretariat hagin 
de prendre una posició, aquesta serà presa per 
majoria, i les posicions discrepants quedaran en 
llibertat per fer pública la seva opinió sobre la 
questió en disputa. 


"Així mateix s'evitarà prendre punts de vis- 
ta de caràcter excloent o particularment identifi- 
cats amb la política d'un partit, ja que aixó po- 
dria collocar en situació difícil els que hi esti- 
guessin en desacord." 


Quarta. Es proposa substituir l'últim pa- 
ràgraf del capítol "Estructura de la Confedera- 
ció" per aquests dos: 

"Les nacionalitats i regions crearan un Òr- 
gan de representació únic en els seus àmbits 
respectius, que es regirà pels seus propis Esta- 
tuts, i que establirà els programes i orientacions 
per al treball sindical i decidirà amb plena lliber- 
tat sobre les questions que l'afectin o que li si- 
guin pròpies. 

"Els òrgans de nacionalitat o regió, sobirans 
als seus àmbits respectius, s'uniran a la Confe- 


deració estatal sempre i quan n'acceptin els Es- 
tatuts. " 


A part aquestes modificacions a l'Avantpro- 
jecte, els dos companys proposen la incorpora- 
ció dels capítols específics segúients: 


a) La dona en la Confederació Sindical de 
CC.OO. 

bj Rams especials (parats, enginyers, tècnics i 
quadres i treballadors jovesj. 

cj Comissió d'arbitratge, caixa de resistència i 
fons d'organització. 

dj Propaganda. 

Respecte al capítol a) "La dona en (a C. S. 
de CC. OO.", els dos companys opinen: 

"Ateses les exigències específiques de la 
lluita de la dona pel seu alliberament efectiu, el 
Congrés lha d'acordarl /a constitució, dins de 
les CC. OO., de la 'Unió Confederal de la Dona 
Treballadora', en la qual ls'integraranl) a pròpia 
voluntad les dones afiliades a les CC. OO., sen- 
se perjudici de llur enquadrament, juntament 
amb els homes, en les estructures ordinàries de 
ram o territorials. La 'Unió Confederal de la 
Dona Treballadora' tindrà representació als Òr- 
gans directius de les Centrals de nacionalitat i 
regió, i també als organismes estatals, la Coor- 
dinadora Confederal i el Secretariat Confede- 
ral." 

Davant aquesta proposta dels dos com- 
panys, la resta del Secretariat opina que, dona- 
da la gran importància que /a C. S. de CC. OO. 
concedeix al tema de la dona treballadora, seria 
una discriminació ofensiva per a la dona 
diferenciar-la dels treballadors, pel fet de la 
seva estructuració a part. Per contra, es consi- 
dera que la dona ha de ser tractada com un tre- 
ballador més sense cap discriminació, encara 
que es crein comissions especials a tots els ni- 
vells per al treball de cara a la dona. 


Sobre el capítol bJ) "Rams especials" tots 
dos companys assenyalen sobre el tema dels 
parats: "La creació d'un ram de parats podria 
ser un bon instrument per aglutinar-los". 


Tot el Secretariat, tret d'aquests dos com- 
panys, opina que la creació d'aquest ram dona- 
ria lloc a una representació innecessària, ja que 
els parats han d'estar integrats al ram a què 
pertanyen a fi que no es desvinculin de la pro- 
blemàtica del ram, mentre dura la seva situació 
de parats. 


Sobre el d'enginyers, tècnics i quadres as- 
senyalen. "Atenent a les seves característiques 
professionals, socials i econòmiques, cal, en 
aquest cas, adoptar una estructuració parti- 
cular: 

" Per un costat, s'han d'integrar, sota 

formes específiques, als nivells del ram a què 
pertanyen, a fi d'afermar i assegurar els llaços 
que els uneixen als altres assalariats. 
"Te Per l'altre, s'han de coordinar de forma 
pròpia per abordar el tractament i l'orientació 
de la problemàtica específica d'aquests sectors, 
i que podria agrupar també professionals no in- 
tegrats directament en la producció. 

"Tot això aconsella la creació de la 'Unió 
Confederal d'Enginyers, Tècnics i Quadres." 

Sobre aquesta proposta dels dos com- 
panys, la resta del Secretariat opina que seria 
una discriminació el fet que, per les seves ca- 
racterístiques professionals, els tècnics no fos- 
sin inclosos entre els treballadors en els Esta- 
tuts. Una altra cosa serà que la seva problemà- 
tica sigui analitzada profundament per la Confe- 
deració en normes posteriors. 

Respecte al tema de "treballadors joves', 
els dos companys indiquen: "lels treballadors 
joves) alhora que s'associen al ram a què perta- 
nyen, caldria crear la 'Unió Confederal de Treba- 
lladors Joves', on dedicarien les seves energies 
a la solució dels seus problemes": 

El Secretariat opina que seria perjudicial se- 
parar el jove treballador en una Confederació 
especial, ja que tant els problemes generals de 
la classe obrera com els peculiars de la joventut 
treballadora són problemes que han d'abordar 
tots els treballadors sense distinció d'edat. 


Respecte al capítol cj "Comissió d'arbitrat- 
ge, caixa de resistència i fons d'organització', 
els dos companys assenyalen sobre la Comissió 
d'arbitratge: "En cada Congrés de les Centrals 
de nacionalitat i regió, i en el Congrés Confede- 
ral, s'elegiran Comissions d'arbitratge la come- 
sa de les quals serà d'entendre i de mediar en 
els casos i conflictes que puguin sorgir dins la 
Confederació Sindical de CC. OO. 

"La intervenció de la Comissió d'arbitratge 
es produirà a petició d'una de les parts. 

"Cada part podrà nomenar dos represen- 
tants àrbitres i la Comissió d'arbitratge designa- 
rà dos membres a fi de conèixer el conflicte i in- 


formar. El dictamen de la Comissió d'arbitratge 


serà sotmès per a la seva ratificació a l'órgan de 
govern corresponent a les nacionalitats i re- 
gions i al Secretariat general en el pla estatal. 


Les parts hauran de sotmetre's a les disposi- 
cions de la sentència arbitral ratificada. " 

Aquest tema es va discutir àmpliament, i no 
va semblar oportú incloure'l als Estatuts per /a 
ineficàcia real que sol caracteritzar aquestes 
Comissions d'arbitratge, a part que aquest tema 
sembla mès propi d'una normativa al marge 
dels Estatuts. 

En relació al tema de la caixa de resistència, 
els dos companys assenyalen: "Les organitza- 
cions a diferents nivells fomentaran la creació 
de caixes de resistència per empreses i locali- 
tats o Zones de treball a fi de possibilitar el sos- 
teniment econòmic almenys parcial de les va- 
gues i altres accions de lluita. S'ha de posar 
atenció en el fet que aquestes caixes de resis- 
tència siguin unitàries, afectant tant els afiliats a 
les distintes Centrals sindicals com els no afi- 
liats a cap d'elles. La constitució d'aquestes cai- 
xes de resistència no Iha de) ser obstacle per- 
què al moment de les accions de lluita de la 
classe treballadora aquesta s'aixequi en ajuda 
solidària mútua de tots els treballadors". 

Sobre el tema de fons d'organització, opi- 
nen: "Una part podrà dedicar-se a la constitució 
d'un fons d'organització, l'objecte del qual seria 
impulsar el desenvolupament de la C. S. de 
CC. OO. en les zones i els rams on aquesta esti- 
gui dèbilment implantada, i cobrir tot tipus de ne- 
cessitats específiques en la potenciació de l'or- 
ganització. Les Centrals de nacionalitat i regió i 
/a Coordinadora Confederal decideixen sobre la 

